

si Vás dovoľuje pozvať na workshop

**Sprevádzanie klienta v sociálnych službách s využitím dynamiky arteterapie**

**Termín konania : 22.6.2018**

**Miesto konania:** Facilitas n.o. Spišské námestie 4, Košice

**Usporiadateľ:**  PRAEMIUM – PERMANSIO s.r.o. Košice, Facilitas n.o. Košice

**Odborný garant: PhDr. Monika Piliarová**

****

**PhDr. Monika Piliarová, Košice**

Klinická psychologička

Psychoterapeutka

Arteterapeutka

Ukončené vzdelanie na FF Prešovskej univerzity 1997, Postgraduálne štúdium v oblasti psychosomatickej medicíny, KU Praha 1998. Špecializačné skúšky: klinická psychológia, psychoterapia a dopravná psychológia SZU Bratislava. Vzdelanie v behaviorálnej terapii ABC inštitút, vzdelanie v fenomenologickej a dynamickej terapii skupinová forma Lege artis. Ukončený kurz sociálneho poradenstva, absolvovanie 3 ročného výcviku supervízorov ODYSEA Praha, ukončenie dvojročného akreditovaného vzdelávania v oblasti arteterapie Terra Therapeutica Bratislava, 2 ročné vzdelávanie v arteterapii s Beate Albrich 2017-2019. 3 rok štúdia v PhD. programe – UPJŠ Košice – Integtratívna sociálna práca so zameraním na expresívne terapie. Od roku 1997 prax v oblasti poskytovania komplexných psychosociálnych služieb. Od roku 2002 založila a vedie Denné centrum duševného zdravia PRAEMIUM-PERMANSIO s.r.o a Rehabilitačné stredisko Facilitas n.o.. Aktívna účasť na konferenciách v psychosociálnej oblasti, prezentácia činnosti súvislé vzdelávanie sa. Členka zdravotníckej komisie KSK os roku 2008. Vyučujúca na Katedre psychológie – CBT pre zahraničných študentov.

**Workshop** je vedený zážitkovou, sebaskúsenostnou formou, dopĺňaný teoretickými blokmi. Arteterapia predstavuje symbolické vyjadrenie, poznávanie a vnímanie seba a sveta prostredníctvom umeleckých zážitkov, ktoré vychádzajú z vlastného tvorivého prejavu. Obohacuje teda našu tvorivosť, utvára vzťahy a pomáha porozumieť prostrediu, v ktorom žijeme. Ak je cieľom sprevádzania klientov viesť ich k zvýšenej empatii a ohľaduplnosti voči ostatným v ich priestore, tak arteterapeutické techniky ponúkajú bezpečný priestor konfrontovať sa s vlastnou citlivosťou ako i senzitivitou každého účastníka umeleckých aktivít. Ponúkajú alternatívu k verbálnym technikám, nahliadnutie k motivačným a osobnostným zložkám. Ponúkame Vám dynamiku arteterapie v podnetnom prostredí individuálnych aj skupinových aktivít.

**Zážitkový blok** ponúka sebaskúsenostné arteterapeutické techniky, rôzne výtvarné médiá a ich využitie v arteterapii. Arteterapeutické aktivity skupinovou formou, zamerané na sebapoznanie, skupinovú prácu, tvorivosť. Prepojenie arteterapie, biblioterapie, pohybovej terapie a muzikoterapie.

**Teoretický blok** ponúka teoretický základ, možnosti využitia arteterapie, zameranie na špecifiká individuálnej a skupinovej arteterapie, prípravu a priebeh arteterapeutického stretnutia. Ako ho realizovať, na čo sa zamerať v procese tvorby, čo si všímať na výslednom diele.

**Ciele osobných arteterapeutických aktivít Vám ponúkajú možnosť:**

* nového pohľadu na svoj prístup k riešeniu problémov
* lepšie pochopenie spôsobov, ktoré si volíme pri riešení problematických situácií
* objavovania vlastných zdrojov, ktoré môžu napomôcť k efektívnejšiemu a prijateľnejšiemu riešeniu problémov ako doteraz
* skúsenosť s arteterapeutickými technikami a arteterapeutickým procesom v skupine, ktorú je možné využiť v osobnom živote ako aj v praxi pomáhajúcich profesií.

Tento workshop je venovaný Vám, Vaším schopnostiam a možnostiam, o ktorých neviete, alebo si ich neuvedomujete. Keď ich spoznáte, dokážete spoznať seba.

**Workshop je akreditovaný Slovenskou komorou psychológov.**

**Cena za vzdelávaciu odbornú akciu je 49,00 €**

Účastnícky poplatok je potrebné uhradiť bankovým prevodom. Až po uhradení účastníckeho poplatku sa Vaša prihláška považuje za záväznú.

• Názov účtu: PRAEMIUM-PERMANSIO s.r.o. Košice

• Číslo účtu: 2622716643/1100

• Banka: TATRA BANKA a.s.

• Variabilný symbol: 2018

• SWIFT: TATRSKBX

• Účel platby: meno, priezvisko, adresa účastníka

• IBAN: SK7711000000002622716643

• Správa pre príjemcu: 2018

**Storno podmienky**

Z organizačných dôvodov platí pre účastníka pri nahlásení zrušenia svojej účasti na workshope storno poplatok. Storno poplatok viac než 10 dní pred termínom konania nie je. V termíne kratšom ako 10 dní je 50%, v termíne kratšom ako 5 dní sa poplatok nevracia. Vyhradzujeme si právo na zrušenie workshopu, zmenu termínu, v prípade mimoriadnych situácií, o tejto skutočnosti však budete okamžite informovaný ak by Vám táto zmena nevyhovovala, bude Vám vrátená platba v plnej výške. V prípade, že sa z akýchkoľvek dôvodov nemôžete dostaviť na workshop osobne, máte možnosť poslať za seba náhradníka. O tejto skutočnosti prosím informujte koordinátora workshopu.

**Kde nás nájdete?**

Facilitas n.o., Spišské námestie 4, 040 12 Košice

V priestoroch Polikliniky nad Jazerom Košice

2. poschodie

Viac informácií : 0907033214, 0918579088, 055/6741240

facilitas@post.sk [www.facilitas.sk](http://www.facilitas.sk), facilitas fb

**Ako sa k nám dostanete?**

Autom, bezplatné parkovanie pri zadnom vchode Polikliniky nad Jazerom.

Autobusom č. 19 zo Staničného námestia na zastávku Levočská.

Električkou č. 3 zo Staničného námestia na zastávku Levočská.

Zo zastávky Levočská smerom k Poliklinike nad Jazerom pešo 5 minút.

**Stravovanie**

Počas workshopu je zabezpečené káva, čaj, drobné občerstvenie. K dispozícii je varná kanvica, mikrovlnka, chladnička, poháre. Obed nie je v cene workshopu. Počas prestávky môžete využiť služby predajní potravín a reštauráciu v blízkosti Polikliniky nad Jazerom, pešo približne 3 minúty.

**Pomôcky k workshopu**

Materiál potrebný k workshopu budete mať plne k dispozícii, je v cene účastníckeho poplatku.

**Ukončenie workshopu**

Každá absolventka/absolvent workshopu dostane osvedčenie o jeho absolvovaní s uvedeným počtom hodín. V prípade členstva v SKP potvrdenie o pridelených kreditoch.

Viac informácií poskytne koordinátor workshopu : Erika Rosiarová 0918579088



**Program:**

**Piatok 22.6.2018**

08:30 – 09:00 Teoretická časť

09:00 – 10:00 1. Technika: **Kontakt a dôvera**

10:00 – 10:50 2. Technika: **Akceptácia a bezpečie**

10:50 – 11:00 Prestávka

11:00 – 12:30 3. Technika: **Komunikácia a prijatie**

12:30 – 13:00 Obedová prestávka

13:00 - 14:00 Teoretická časť, rekapitulácia techník 1,2,3.

14:00 – 14:50 4. Technika: **Individualita a rešpekt**

14:50 – 15:00 Prestávka

15:00 – 15:50 5. Technika: **Priestor a motivácia**

15:50 – 16:00 Prestávka

16:00 – 17:30 Teoretická časť, rekapitulácia techník 4, 5.